 אנכי בדרך וגו': אנכי נחני כנוי כפול, כמו אתה יודוך אחיך (ברא' מ"ט ח'), והוא בא תמיד בנומינאטיף,  כמו ברכני גם אני (למטה כ"ז ל"ד), והטעם אני בדרך הזה נחני ה' אל בית אחי אדוני, ויפה נפסקה מילת אנכי בטעם רביע, כי אינה דבקה עם בדרך, כמו שתירגם רמבמ"ן, או יהיה ענין המליצה הזאת כמו שמפורש למטה (פסוק מ"ה) אשר הנחני בדרך אמת לקחת את בת אחי אדני לבנו, ויהיה בדרך כתרגומו בארח תקנא, בדרך אמת, בדרך הישר, ותחסר תיבה אחת קודם בית אחי אדני, והתיבה החסרה אפשר שתהיה דרך (בדרך הישר נחני ה', שהוא דרך בית אחי אדוני) ואפשר שתהיה אל (כמו בפירוש הראשון).